VEGA og Live Nation præsenterer
**Jonathan Wilson fylder VEGA med vintage folkrock**

*Den amerikanske folkrock-singer/songerwriter spiller koncert i Voxhall og VEGA den 19. august, når han kommer til Danmark med sin meget roste retro-inspirerede folkrock*.

**Prominente jamsessions i baghaven**

Udover at kunne skrive anmelderrost singer/songwriter, multi-intstrumentalist producer og guitarhelt på visitkortet, har Jonathan Wilson også sørget for at opdatere den californiske ”Laurel Canyon Sound”. Kvarteret i forstæderne til Los Angeles husede i 60’erne og 70’erne legendariske kunstnere som Joni Mitchell, Frank Zappa og Jim Morrison. Mens Wilson boede i området arrangerede han folkrock-jamsessions i hans baghave, hvor Elvis Costello, David Crosby og Graham Nash var nogle af dem, der spillede med i baghaven.

**Vintage-inspiration**

De to sidstnævnte har hjulpet Jonathan Wilson på hans andet album, *Fanfare*, som følger op på den meget roste debut, *Gentle Spirit*. En debut der fik Uncut Magasin til at udråbe Jonathan Wilson til årets nye artist i 2011. De store superlativer blev også brugt i anmeldelserne af *Fanfare*, som ifølge engelske The Guardian balancerer et sted mellem Pink Floyds *Dark Side of the Moon*, John Lennons *Mind Games* og Dennis Wilsons *Pacific Ocean Blue*.

**Danske roser**

Herhjemme var Politikens Kim Skotte ligeledes begejstret, og albummet fik følgende ord med på vejen: ”*Fanfare’ er nemlig bare bedårende spirituel rockmusik med et loft så højt, at det fortaber sig et sted oppe under den himmelblå himmel. Med ’Gentle Spirit’ og nu ’Fanfare’ har Jonathan Wilson etableret sig som smuk ener i tidens tåge*”.

**Bredt lydbillede**

Der er ikke blevet sparet på noget under de ni måneder lange indspilninger af *Fanfare*, hvor Jonathan Wilson legede med både horn, klokker, tordentrommer, alt-saxofoner, orgeler og et Steinway-flygel. Nyd det brede lydbillede på singlerne ”[Love to Love](http://www.youtube.com/watch?v=lpal3cY58j8)” samt ”[Dear Friend](http://www.youtube.com/watch?v=tawWSAgLd_M)”. Sangeren har i perioden mellem de to albums turneret med Neil Young og Tom Petty samt spillet koncerter med Wilco og Tame Impala.

Så hvis vintage folkrock får dit hjerte til at tikke hurtigere, er Lille VEGA den 19. august stedet, du skal være.

**Fakta om koncerten**:

Jonathan Wilson (US)

Tirsdag den 19. august. kl. 21.00

Lille VEGA, Enghavevej 40, 1674 København V

Billetpris: 180 kr. + gebyr
Billetsalget starter senere i dag VEGAs hjemmeside og billetnet.